Man vas oor miljoene rande se perlemoen | Maroela Media
Jong man gou ontslaan ná tref-en-trap
Ramaphosa gaan sê hoe Eskom gered gaan word
DA eis ook dat Mandela teruggeroep word
ŉ 40-jarige man is Dinsdag in die Paarl in die Wes-Kaap in hegtenis geneem nadat ŉ reusehoeveelheid perlemoen in sy besit gevind is.
Kapt. FC van Wyk, woordvoerder van die polisie, het gesê beamptes van die polisie se sigbare polisiëringseenheid het ŉ wenk ontvang dat onwettige perlemoen in ŉ groentewinkel in die gebied gestoor word. Nadat die beamptes die perseel ŉ ruk lank dopgehou het, is ŉ voertuig voorgekeer en deursoek waarna die perseel ook deursoek is.
“Sewe kisvrieskaste is in die winkel gevind. Vyf van hierdie vrieskaste het sakke vol bevrore en vars perlemoen bevat. Daar is op 175 sakke met 17 237 eenhede perlemoen beslag gelê. Die geraamde straatwaarde van die perlemoen is R4,3 miljoen,” het Van Wyk gesê.
Hy het gesê die man is op die toneel in hegtenis geneem en sal binnekort in die hof verskyn.
Reserwebank bevraagteken OB se onafhanklikheid
Magic · 2 jaar gelede
Wat wórd van die perlemoene waarop beslag gelê word!????
LoL · 2 jaar gelede
Ek wonder watter aas gebruik hy om so baie te kan vang